text: Ældre mand død efter overfald
  22 december 2013 kl. 08.39
  Den 74-årige mand fra Tønder, der fredag aften blev overfaldet i sin lejlighed, døde lørdag aften.
  En 34-årig mand fra Tønder blev lørdag formiddag fremstillet i grundlovsforhør i retten i Sønderborg og varetægtsfængslet i fire uger.
  Syd- og Sønderjyllands Politi blev ved midnatstid fredag kaldt til en lejlighed på Bargumsvej i Tønder. Her var lejlighedens 
  74-årige beboer fundet med skader i hovedet.
  I lejligheden var også den 34-årige mand, der tilsyneladende havde overfaldet den ældre mand.
  